b'\n_START_ARTICLE_\nVincas Kadis\n_START_PARAGRAPH_\nVincas Kadis (g. 1922 m. rugs\xc4\x97jo 25 d. Verstaminuose, Sein\xc5\xb3 apskritis) \xe2\x80\x93 mitybos biochemikas ir mikrobiologas.\n_START_SECTION_\nBiografija\n_START_PARAGRAPH_\n1941\xe2\x80\x931943 m. studijavo Vilniaus universitete. 1944 m. pasitrauk\xc4\x97 \xc4\xaf Vakarus. 1946\xe2\x80\x931948 m. studijavo Insbruko universitete (Austrija), 1949 m. \xe2\x80\x93 Albertos, 1953\xe2\x80\x931955 m. \xe2\x80\x93 Saska\xc4\x8devano universitete (Kanada), 1955\xe2\x80\x931960 m. \xe2\x80\x93 Purdue universitete (Indianos valstija, JAV). 1960 m. daktaras._NEWLINE_1960\xe2\x80\x931990 m. dirbo Albertos valstijos Mitybos tyrim\xc5\xb3 laboratorij\xc5\xb3 komplekse, nuo 1961 m. vadovas. 1978\xe2\x80\x931979 m. Kanados maisto tyrimo ir technologijos instituto prezidentas. 1987 m. skait\xc4\x97 paskaitas Vilniaus universitete ir Kauno technologijos universitete.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai i\xc5\xa1 mitybos, maisto analiz\xc4\x97s ir mikrobiologijos, u\xc5\xbeter\xc5\xa1to pesticidais ir kit\xc5\xb3 nuodingomis med\xc5\xbeiagomis maisto \xc4\xaftakos \xc5\xbemogaus organizmui. Pad\xc4\x97jo organizuoti mitybosMokslinio tyrimo laboratorijas Lenkijoje ir Honkonge. Daugelio mokslini\xc5\xb3 organizacij\xc5\xb3 narys. Skait\xc4\x97 prane\xc5\xa1imus apie mityb\xc4\x85 \xc5\xa0iaur\xc4\x97s Amerikoje, Europoje, Piet\xc5\xb3 Azijoje, Piet\xc5\xb3 Afrikoje. Lietuvai atgavus nepriklausomyb\xc4\x99 pasisi\xc5\xabl\xc4\x97 per Kanados CESO (International Services Kanadian Vilunteer Advisers to Business) pad\xc4\x97ti Lietuvos sveikatos apsaugos ministerijos Mitybos centrui persiorientuoti \xc4\xaf Vakar\xc5\xb3 pasaulio sistemas.'